2017. gada 4. oktobrī Rīkojums Nr. 553

Rīgā (prot. Nr. 49 30. §)

**Par valstij dividendēs izmaksājamo valsts akciju sabiedrības**

**"Ceļu satiksmes drošības direkcija" peļņas daļu par 2016. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu un 14. punktu noteikt, ka valsts akciju sabiedrība "Ceļu satiksmes drošības direkcija" (vienotais reģistrācijas Nr. 40003345734) maksā atšķirīgu dividendēs izmaksājamo peļņas daļu par 2016. gadu.

2. Satiksmes ministrijai kā valsts akciju sabiedrības "Ceļu satiksmes drošības direkcija" kapitāla daļu turētājai nodrošināt, ka 449 373 *euro* no valsts akciju sabiedrības "Ceļu satiksmes drošības direkcija" 2016. gada peļņas tiek novirzīti valsts akciju sabiedrības "Ceļu satiksmes drošības direkcija" attīstībai, 2 370 641 *euro* – stacionāro fotoradaru iegādei, bet atlikusī peļņas daļa 175 808 *euro* apmērā tiek iemaksāta valsts budžetā.

Ministru prezidents Māris Kučinskis

Finanšu ministre Dana Reizniece-Ozola